สอบถามค่ะ ปวดหัวมา4-5วันแล้ว นึกว่าเพราะเป็นไข้ แต่พอไข้หายก็ยังปวดอยู่แต่มาเป็นช่วงๆ ปวดแบบตื้อๆไปหมด บางครั้งก็ปวดตรงกลางหน้าผาก คิ้วและบริเวณตารวมด้วย และบางครั้งก็รู้สึกปวดไปทั้งหน้า ความรู้สึกเหมือนมีความดันกดลงมาจนตื้อไปหมด และครั้งนึงมีอาการตาพร่ามองไม่ชัดอยู่20นาทีค่ะ
สวัสดีค่ะ ไม่บอกๆๆๆๆๆๆๆอาการปวดศีรษะ อาจมีสาเหตุจาก-ปวดหัวจากการใช้งาน คือปวดกล้ามเนื้อที่อยู่รอบๆศีรษะ สัมพันธ์กับการใช้งานสายตา อาจปวดแบบตื้อๆ ร้าวไปได้หลายบริเวณ ดังอาการที่กล่าวมา เข้าได้กับปวดจากสาเหตุนี้มากที่สุด-ปวดไมเกรน มักปวดข้างเดียว มีคลื่นไส้-ปวดจากอาการในสมอง เช่นมีเนื้องอกในสมอง มักจะต้องปวดรุนแรง ปวดมากขึ้นเรื่อยๆ ปวดมากตอนเช้าและมีอาเจียนพุ่งการดูแลตัวเองเบื้องต้น ควรพักผ่อนให้เพียงพอ พักการใช้งานสายตา รับประทานยาแก้ปวด ยาแก้อักเสบที่ไม่ใช่สเตียรอยด์สังเกตอาการถ้ามีอาการทางระบบประสาทอื่นๆร่วมด้วยเช่น แขนขาอ่อนแรง พูดไม่ชัด ปากเบี้ยว ปวดมากขึ้นเรื่อยๆ ปวดจนต้องตื่นขึ้นมากลางดึก ปวดจนทำกิจวัตรประจำวันไม่ได้ ให้รีบไปพบแพทย์